Huub Stevens

Huub Stevens (s. 29. marraskuuta 1953) on alankomaalainen jalkapallovalmentaja ja entinen puolustaja. 

Ura pelaajana

Stevens edusti urallaan Fortuna Sittardia ja PSV Eindhovenia. PSV:ssä hän pelasi vuosina 1975–1986 lähes 300 liigaottelua ja oli voittamassa kolmea Alankomaiden mestaruutta sekä yhtä KNVB Cupia. Kaudella 1977/78 hän oli mukana PSV:n UEFA Cupin voittaneessa joukkueessa ja pelasi myös loppuottelussa täydet minuutit. 

Alankomaiden maajoukkuetta Stevens edusti 18 A-maaottelussa ja onnistui kerran maalinteossa. Hän oli mukana Alankomaiden EM-kisajoukkueessa 1980, jolloin maa jäi alkulohkonsa kolmanneksi. 

Meriitit pelaajana

 Alankomaiden mestaruus (3): 1976, 1978, 1986
 KNVB Cup: 1976
 UEFA Cup: 1978

Ura valmentajana

Stevens aloitti valmennusuransa 1993 Roda JC:ssä. Vuonna 1996 hänet pestattiin Bundesliigan FC Schalke 04:n valmentajaksi. Stevens valmensi Schalken sekä Saksan Cupin että UEFA Cupin voittoihin. Hän valmensi joukkuetta vuoteen 2002 asti. Seuraavassa seurassa, Hertha Berlinissä saavutukset eivät olleet yhtä hyviä, ja Stevens sai potkut joulukuussa 2003. 1. FC Kölnistä tuli hänen kolmas valmennettavansa Saksassa, mutta sekin pesti jäi vain vuoden mittaiseksi. Toukokuussa 2005 Stevens palasi kotimaahansa tuttuun Roda JC:n joukkueeseen. 

Helmikuun 2. päivänä 2007 Stevens teki kesään 2008 ulottuvan sopimuksen Saksan 1. bundesliigassa viimeisenä olleen Hamburger SV:n kanssa. Stevensin johdolla HSV nousi pois liigan jumbosijoilta ja säilytti paikkansa liigassa. 

Marraskuussa 2007 Stevens ilmoitti siirtyvänsä kauden jälkeen PSV Eindhovenin päävalmentajaksi.PSV appoint Huub Stevens as their new head coach  Stevens haluaa olla lähempänä terveysongelmista kärsivää vaimoaan. Huub Stevens verlässt den HSV

Kaudella 2007–08 hyvin kautensa aloittanut HSV notkahti pahemman kerran kevätkaudella, mutta osin muiden seurojen ailahtelevien otteiden vuoksi sijoittui lopulta neljänneksi. 

Stevensin paluu Alankomaihin ja maan pääsarjaa viimeiset vuodet hallinneeseen PSV Eindhoveniin ei sujunut järin menestyksekkäästi. Vaikea syyskausi ja tuloksellisesti sekä pelillisesti heikot esitykset pudottivat puolustavaa mestaria sarjataulukossa alaspäin. Lopulta Stevens veti heikosta menestyksestä omat johtopäätöksensä ja erosi tammikuun lopulla 2009 tehtävistään. Stevens tritt zurück PSV oli tuolloin liigassa viidentenä 15 pistettä AZ Alkmaaria perässä. 

Huhtikuussa 2009 uutisoitiin, että Stevens siirtyy kesällä itävaltalaisseura Red Bull Salzburgin päävalmentajaksi. Stevens wird "Roter Bulle" Stevens on viihtynyt Salzburgissa sekä kentällä että sen ulkopuolella. Saksalaismedian huhuissa Stevensiä yritettiin keväällä 2010 kaapata VfL Wolfsburgiin, mutta alankomaalaisvalmentaja vihelsi pelin poikki ja allekirjoitti helmikuussa vuoteen 2012 ulottuvan jatkosopimuksen Itävallan Bundesliigassa kakkosena majailevan Red Bull Salzburgin kanssa. Stevens verlängert vorzeitig Luottamus Stevensin palkittiin ja Red Bull Salzburg vei jännittävän mestaruustaistelun nimiinsä kukistettuaan ratkaisevalla päätöskierroksella SK Sturm Grazin 2–0. Red Bulls verteidigen den Titel

Kaudella 2010/11 Red Bull Salzburg jatkoi edelleen Itävallan liigan kärkikahinoissa. Kohtuullisesta menestyksestä huolimatta Stevens sai yllätyspotkut huhtikuussa 2011 Red Bullin ollessa liigassa kolmantena viisi pistettä FK Austria Wieniä jäljessä. RB Salzburg entlässt Stevens und Beiersdorfer 

Syyskuussa 2011 Stevensin nimi nousi esille, kun Bundesliigaseurat Hamburger SV ja FC Schalke 04 etsivät uusia päävalmentajia.Der HSV sagt Stevens ab Schalke ilmoittikin syyskuun lopulla palkanneensa Stevensin uudeksi päävalmentajakseen.Pukki sai uuden valmentajan Stevensin johdolla Schalke sijoittui kaudella 2011/12 Bundesliigassa kolmanneksi ja selvisi Mestarien liigaan. Syksy 2012 alkoi Schalkelta hyvin ja seura voitti Mestarien liigan lohkonsa ennen Arsenalia. Bundesliigassa hyvä alkukausi taittui joulutaukoa ennen hieman heikommaksi ja lopulta kahdeksasta ottelusta kerätty viiden pisteen saalis, putoaminen sijalle 7 ja 1–3 kotitappio SC Freiburgille johtivat Stevensin potkuihin joulukuun puolivälissä 2012. Schalke entlässt Stevens - Keller übernimmt bis Saisonende

Kesäkuussa 2013 Stevens palasi valmennustehtäviin Kreikan liigassa toiseksi sijoittuneen PAOK Thessalonikin uutena päävalmentajana. PAOK: Stevens im Anflug Stevensin johdolla PAOK taisteli kärkisijoista liigassa, muttei pystynyt vastaamaan Olympiakosin vauhtiin. Stevens sai maaliskuun alussa 2014 potkut, vaikka PAOK oli liigassa toisena. Syyksi seura ilmoitti viime aikojen heikon menestyksen. PAOK sack head coach Stevens

Stevens palasi valmennustehtäviin vain muutama päivä PAOK-potkujensa jälkeen, kun Bundesliigassa sijalle 15 juuttunut VfB Stuttgart palkkasi hänet päävalmentajaksi. Nun soll Stevens den VfB retten Stevensin johdolla Stuttgart ei onnistunut parantamaan sijoitustaan, mutta selviytyi tiukasta putoamiskamppailusta ja säilytti sarjapaikkansa viiden pisteen turvin. Kauden jälkeen Stevens jätti seuran. "Ich bin leer": Stevens hört beim VfB auf

Marraskuun lopussa 2014 Stevens palasi Bundesliigan jumboksi juuttuneen VfB Stuttgartin päävalmentajaksi. Veh-Nachfolge: Stevens übernimmt den VfB! Stevensin johdolla Stuttgart onnistui napsimaan riittävät pisteet säilyttääkseen sarjapaikkansa, vaikkeivat tulokset hyviä olleetkaan. Vuoden 2015 puolella joukkue voitti vain kaksi Bundesliiga-ottelua. Sarjapaikan varmistuttua Stevens jätti seuran kauden jälkeen. "Mission erfüllt": Stevens verlässt den VfB 

Lokakuussa 2015 Stevens palkattiin jälleen pelastamaan Bundesliiga-joukkue putoamiselta, kun TSG 1899 Hoffenheim valitsi hänet päävalmentajaksi. Hoffenheim wirft Trainer Gisdol raus Stevensin sopimus ulottuu kauden loppuun, minkä jälkeen seuran valmennusvastuu siirtyy Julian Nagelsmannille. Nagelsmann soll Stevens nachfolgen Stevens erosi tehtävästään helmikuussa 2016 terveyssyiden vuoksi.STEVENS STEPS DOWN FOR HEALTH REASONS

23. toukokuuta 2017 Stevens palasi entisen seuransa Rodan päävalmentajaksi kahden ottelun mittaisella sopimuksella. Stevensin tavoitteena on johdattaa Roda voittoon MVV Maastrichtista ratkaisevissa sarjakarsintaotteluissa.Huub Stevens moet Roda JC in eredivisie houden Roda voitti Stevensin johdolla MVV:n lopulta toisessa osaottelussa 1–0 ja säilytti tuloksen turvin pääsarjapaikkansa.

Maaliskuun puolivälissä 2019 Stevens palasi valmennustehtäviin, kun hän korvasi potkut saaneen Domenico Tedescon Bundesliigan putoamiskamppailuun vajonneen Schalken väliaikaisena päävalmentajana.Tedesco entlassen – Jahrhunderttrainer hilft Stevensin johdolla Schalke pelastui suoralta putoamiselta. Kauden jälkeen hänet korvasi David Wagner.Schalke announce former Huddersfield manager Wagner as new head coach

Joulukuussa 2020 Stevens palasi neljännen kerran Schalkeen, kun 28 perättäistä ottelua hävinnyt ja Bundesliigan viimeisenä ollut seura palkkasi hänet jälleen päävalmentajakseen.Struggling Schalke sack Baum after 79 days as Stevens returns Stevensin paluuottelussa Schalke hävisi Arminia Bielefeldille 0–1.Bayern überholt Bayer - Schalke am Boden - Thurams fatale Spuckattacke Saksan cupissa Stevens luotsasi Schalken voittoon SSV Ulmia vastaan.DFB-Pokal, 2020/2021, 2. Runde Joulun jälkeen Stevens väistyi päävalmentajan paikalta, kun Schalke palkkasi Christian Grossin seuran päävalmentajaksi loppukauden kattavalla sopimuksella.Gross wird neuer Trainer beim FC Schalke 04

Meriitit valmentajana

 UEFA Cup: 1997
 Itävallan mestaruus: 2010
 Saksan Cup: 2001, 2002
 Saksan Liigacup
Hopeaa 2001, 2002

Lähteet

Luokka:Alankomaalaiset jalkapallovalmentajat
Luokka:Alankomaalaiset jalkapalloilijat
Luokka:Vuonna 1953 syntyneet
Luokka:Elävät henkilöt